b'\n_START_ARTICLE_\nMihail Andrejevi\xc4\x8d \xc5\xa0kapski\n_START_SECTION_\n\xc5\xbdivljenje\n_START_PARAGRAPH_\n1. septembra 1769 je kot napaden vojak vstopil v konjeni\xc5\xa1ki skvadron Moskovske legije, nato pa je bil 22. marca 1770 preme\xc5\xa1\xc4\x8den v Sibirski dragonski polk; 4. avgusta istega leta je bil povi\xc5\xa1an v vodnika._NEWLINE_V kampanji leta 1773-74 je sodeloval v zatrtju upora Puga\xc4\x8deva, nato pa je bil maja 1776 preme\xc5\xa1\xc4\x8den v Kabardijanski pehotni polk, s katerim se je bojeval proti upornikom na Kubanu. 21. aprila 1778 je bil povi\xc5\xa1an v zastavnika. 1. marca 1784 je bil kot stotnik preme\xc5\xa1\xc4\x8den v Vladimirski pehotni polk, s katerim se je udele\xc5\xbeil bojev proti Turkom na Kavkazu v letih 1787-91. Bojev proti poljskim upornikom v letih 1792 ter 1794 se je udele\xc5\xbeil v sestavi Ni\xc5\xbeni-novgorodskega pehotnega polka. Leta 1799 se je udele\xc5\xbeil italijansko-\xc5\xa1vicarske kampanje; v bojih je bil ranjen ter za zasluge povi\xc5\xa1an v podpolkovnika._NEWLINE_23. aprila 1806 je bil povi\xc5\xa1an v polkovnika zaradi izkazanega poguma med bitko pri Austerlitzu. 27. januarja 1808 je bil imenovan za poveljnika Oskolskega mu\xc5\xa1ketirskega polka, s katerim se je udele\xc5\xbeil bojev proti Turkom v letih 1809-11. 18. julija 1811 je bil povi\xc5\xa1an v generalmajorja. Sodeloval je med patriotsko vojno ter se odlikoval v ve\xc4\x8d bitkah._NEWLINE_Po vojni je bil imenovan za poveljnika 2. brigade 22. pehotne divizije. Leta 1815 je sodeloval v drugi kampanji proti Franciji; po kampanji je zbolel in umrl.'